open-index/open-wikipedia-markdown huggingface dataset:
Bioquímica

La **bioquímica** ye la rama la química qu'estudia los seres vivos, especialmente de la estructura y fonción de los sos componentes químicos específicos, como son les proteínes, carbohidratos, llípidos y ácidos nucleicos, amás d'otres pequeñes molécules presentes nes célules. 

## Categoríes

La bioquímica ta conformada pola química de sustancies que puen ser catalogaes fundamentalmente nestos epígrafes:

* Carbohidratos
* Llípidos
* Proteínes y Aminoácidos
* Ácidos nucléicos

Divídese en varies ramas tales como:
* **Bioquímica celular** o **[[Bioloxía celular]]**: Ye un área de la Bioloxía que se dedica a l'estudiu de la célula, el so comportamientu, la comunicación ente orgánulos al interior de la célula y la comunicación ente célules.

* **[[Xenética]]**: Ye un área de la Bioteunoloxía aú s'estudia principalmente l'ADN y l'ARN), pa entender la fonción de cauna de les sos partes, la so codificación, pa llueu intentar identificar ciertes patoloxíes, rasgos ya, inclusive, modificales.

* **[[Llaboratoriu clínicu]]**: Área propia de la Bioquímica, na cual analízase'l perfil bioquímicu de les persones pa diagnosticar dalgún tipu de patoloxía médica.

* **[[Inmunoloxía]]**: Área de la Medicina, la cual s'interesa pola reaición del organismu frente a organismos como les bacteries y otros como los Virus (que nun son organismos, nun son seres vivos). Tou esto tomando en cuenta la reaición y funcionamientu del Sistema Inmune en cauna de les intervenciones d'estos estraños nel organismu humanu.

* **[[Farmacoloxía]]**: Área de la Química-Farmacéutica, qu'estudia cómo afeuten ciertes sustancies químiques al funcionamientu celular nel organismu.

## Referencies

## Ver tamién
* Bioloxía molecular
* Bioloxía
* Xenoma humanu
Embrioloxía

La **embrioloxía** ye la rama de la bioloxía del desarrollu qu'estudia los embriones animales y la so morfoxénesis. La formación y el desarrollu d'un embrión ye conocíu como embrioxénesis. Trátase d'una disciplina venceyada a la bioquímica. 

El desarrollu d'un embrión s'anicia cola fecundación, qu'orixina la formación del cigotu. Cuando fina esti procesu, mentantu'l cual se xeneren toles estructures cimeres y muérganos de la criatura, l'embrión pasa a nomase fetu.

La embrioloxía ta arodiada d'una gran controversia en temes como la fecundación in vitro, la inxeniería xenética y los bebés esbillaos xenéticamente cásique como un productu de consumu.

La teratoloxía estudia les malformaciones conxénitas del embrión.

## Referencies

## Enllaces esternos

* UNSW Embryology
Anatomía patolóxica

L**'anatomía patolóxica** o **patoloxía** ye la parte de la ciencia que s'encarga del estudiu de les llesiones celulares, texíos, muérganos, de les sos consecuencies estructurales y funcionales y por tanto de les repercusiones nel organismu.

La pallabra patoloxía remanez del griegu, y ye l'estudiu (*logos*) del sofrimientu o dañu (*pathos*).

L'anatomía patolóxica ye ún de los pegoyos cimeros de la medicina y una disciplina básica imprescindible pa médicos, veterinarios y otros profesionales de la sanidá.

La interpretación de los síntomes de les estremaes malureso alteraciones que s'alcuentren na esploración de los pacientes desixe la conocencia de tol espectru de llesiones que se presenten en caún de los texíos o muérganos.

L'anatomía patolóxica abarca tolos aspeutos de la enfermedá, fundamentalmente a nivel morfolóxicu. Estes alteraciones son estudiaes con diversos métodos, qu'abarquen dende la patoloxía molecular hasta la patoloxía macroscópica, pasando per tolos niveles y téuniques d'observación y estudiu, dende la histoquímica ya inmunohistoquímica hasta la ultraestructura, la microscopía óptica o la simple visión ocular direuta (macroscópica).

## Referencies

## Enllaces esternos
Histoloxía

La **histoloxía** ye la ciencia qu'estudia tolo referente a los texíos orgánicos: la so estructura microscópica, el so desendolque y les sos funciones. La histoloxía ye parte de l'anatomía ya identifícase en gran midida colo que se noma a vegaes *anatomía microscópica*.

## Referencies

## Enllaces esternos
Farmacoloxía

La **farmacoloxía** ye la ciencia qu'estudia les aiciones de les sustancies químiques nos organismos vivos. Nún sentíu más estriutu considérase la farmacoloxía como l'estudiu de los fármacos, ye dicir, aquelles sustancies utilizaes nel tratamientu, cura, prevención o diagnósticu d'una enfermedá, o pa torgar l'apaición d'un procesu fisiolóxicu non arranáu.

## Rames de la farmacoloxía
*Farmacodinámica: *Ciencia qu'estudia'l mecanismu d'aición de los fármacos, ye dicir estudia como los procesos bioquímicos y fisiolóxicos dientro del organismu vense afeutaos pola presencia del fármacu*
*Farmacognosia: *Estudia les drogues dende'l puntu vista farmacéuticu, ye dicir como sustancies naturales d'actividá biolóxica*
*Química farmacéutica: *Estudia los fármacos dende'l puntu vista químicu, lo que comprende'l descubrimientu, el diseñu, la identificación y preparación de compuestos biolóxicamente activos, la interpretación del so mou d'interaición a nivel molecular, la construcción de la so rellación estructura-actividá y l'estudiu del so metabolismu*
*Tosicoloxía: *L'estudiu de los efeutos nocivos o tósicos de los fármacos*
*Biofarmacia: *L'estudiu de la [[biodisponibilidá]] de los fármacos*
*Farmacocinética: *L'estudiu de los procesos fisico-químicos que carez un fármacu cuando s'alministra o incorpora a un organismu. Estos procesos seríen lliberación, absorción, distribución, metabolización y elliminación*
*Farmacoloxía clínica:Evalúa la eficacia y la seguridá de la terapéutica por fármacos
**Farmacovixilancia: *L'estudiu de les reaiciones alverses que provoquen los fármacos sobro l'organismu* 
*Teunoloxía Farmacéutica: *L'estudiu de la preparación de los medicamentos y les carauterístiques téuniques más afayadices pa la so alministración*
*Terapéutica: L'estudiu de les interaiciones beneficioses de los fármacos pa col organismu*
**[[Fitoterapia]]: *L'estudiu de les plantes melicinales y les interaiciones col organismu'' 
**Otres terapéutiques

## Referencies

## Enllaces esternos
Farmacognosia

La pallabra *farmacognosia* remanez del griegu y ta formada por "φάρμακο" (fármacu, melecina) y "γνώσης" (conocencia). Foi emplegada por primer vez por Seydler en 1815 n**Analecta Pharmacognostica''. La farmacognosia ye la [[ciencia]] que s'ocupa del estudiu de les [[droga|drogues]] y les [[entamu activu|sustancies melecinales]] d'orixe natural: vexetal, microbianu (fongos, bacteries) y animal. Estudia tanto sustancies con propiedaes terapéutiques como substancies tósiques, escipientes o otres sustancies d'interés farmacéuticu, les cuales tengan un usu básicamente teunolóxicu y non terapéuticu. Considérase una rama de la [[farmacoloxía]].

==Oxetivos de la Farmacognosia==
***Determinar l'orixe sistemáticu**: la especie (vexetal o animal) d'aú remanez la droga.
***Establecer les carauterístiques morfoanatómiques**: tanto macroscópiques y microscópiques, como organoléptiques, que permiten la carauterización de la droga y el determín de la [[planta melecinal]] en cuestión.
***Investigar los métodos afayadizos de producción de les drogues (a pequeña y a gran escala)**: cultivu, ameyora, recoyeta, conservación, estraición de los entamos activos, etc.
***Establecer la composición química de la droga**: tanto cualitativa como cuantitativamente, sobremanera no que cina a entamos activos.
***Obtener los estrautos de les drogues que contienen los entamos activos**.
***Controlar la calidá de les drogues**: guetar métodos pa comprebar los conteníos requeríos d'entamos activos, afitar l'ausencia de ciertos productos tósicos y torgar adulteraciones y falsificaciones.
***Establecer les propiedaes farmacolóxiques de les drogues (la so actividá)**
***Investigar nuevos entamos activos''' que puean constituyir un puntu de partida pal diseñu de nuevos fármacos nel futuru.

## Temes venceyaos
*Bioteunoloxía Vexetal
*Botánica
*Química Farmacéutica
*Teunoloxía Farmacéutica
*Fitoterapia
*Biofarmacia
*Farmacia
*Propoleos Adulteraos Huilen
223 Rosa

**223 Rosa** ye l'asteroide númberu 223 de la serie descubiertu'l 9 de marzu de 1882 por Johann Palisa en Viena.

Ye un asteroide de clas C.

L'orixe del nome ye desconocíu.

## Referencies

## Enllaces esternos
224 Oceana

**224 Oceana** ye l'asteroide númberu 224 de la serie descubiertu'l 30 de marzu de 1882 por Johann Palisa en Viena. 

Ye un asteroide de clas M.

Foi nomáu asina pol Océanu Pacíficu.

## Referencies

## Enllaces esternos
225 Henrietta

**225 Henrietta** ye l'asteroide númberu 225 de la serie descubiertu'l 9 d'abril de 1882 por Johann Palisa en Viena.

Ye un asteroide de clas C.

Foi nomáu asina por Henrietta, la muyer del astrónomu Pierre J. C. Janssen.

## Referencies

## Enllaces esternos
226 Weringia

**226 Weringia** ye l'asteroide númberu 226 de la serie descubiertu'l 9 de xunetu de 1882 por Johann Palisa en Viena

Foi nomáu asina por Währing, parte de Viena, la ciudá aú l'asteroide foi descubiertu.

## Referencies

## Enllaces esternos
Llista d'asteroides/42001–42100

*... | [[Llista d'asteroides/41901–42000|Previu]] | *'Llista d'asteroides*' | [[Llista d'asteroides/42101–42200|Siguiente]] | ...*

## Referencies

## Enllaces esternos
Monte Areo

El **monte Areo** ye un monte asitiáu ente los conceyos asturianos de Xixón y Carreño. Tien unos 7 km de llonxitú y la so máxima cimera asítiase nos 264 metros. 

Na parte superior y media del monte alcontráronse más de 30 túmulos funerarios del neolíticu. Los primeros foron cavaos por González Besada a entamos del sieglu XIX, anque la mayor parte d'ellos afayáronse nes cavadures empobinaes por Miguel Ángel de Blas Cortina nel sieglu XX.

El monte tevo unes importantes connotaciones sacres demientres dellos millenios.

## Referencies

## Enllaces esternos
Monte Deva

El **Monte Deva** ta asitiáu nel conceyu de Xixón n'Asturies. 
Nel monte dende l'añu 1998 tán llevandose a cau escavaciones arqueolóxiques na necrópolis tumular esistente nel monte. Alcontráronse túmulos funerarios y una cantera del neolíticu

El monte ta protexíu pos pertenez al parque natural del monte Deva.

## Referencies

## Enllaces esternos

*Observatoriu Astronómicu municipal del monte Deva
Túmulu

Un **túmulu** ye'l nome que se-y da al sepulcru allevantáu na tierra y que remanez de la dómina de les edaes de Piedra y de Bronce.

Orixinariamente consistía nuna pila roques que recubríen direutamente'l cuerpu, pero la so estructura foi remocicada a lo llargo los sieglos, y medrando de tamañu hasta llegar a convertise en cámares funeraries nes que reposaben tanto'l guerreru muertu como les sos armes y les sos principales pertenencies.

## Ver tamién
* Dolmen
* Llomba primixenia
* Estupa
* Megalitismu
* Pirámide

## Referencies

## Enllaces esternos
Dolmen

El **dolmen** o **llastra** ye una construcción megalítica consistente en delles lloses (menhires) afincaes na tierra en posición vertical, y una llosa de cobertoria sofitada sobro elles en posición horizontal. Son mui frecuentes nes tierres del norte, centru y sur d'Europa. La so función atribuyía suel ser la de sepulcru.

El dolmen, qu'en bretón quier dicir *mesa de piedra*, consiste nos modelos cenciellos en dos piedres verticales y enriba una horizontal, davezu acompañaes d'otres piedres nos alredores, de grandes dimensiones. Esti tipu más cenciellu, dos lloses verticales y una horizontal, nómase cista, o seya caxa; cuando'l dolmen central tien un pasiellu que-y sirve d'entrada nómase Sepulcru de Corredor, y tres el corredor d'entrada vien el dolmen mayor o galería cubierta a mou de cámara, con usu de delles piedres verticales.

Estes tumbes construyíense sobro montones de tierra o piedres ("*[[túmulu|túmulos]]*") nes que les llendes siñalábense a vegaes con un círculu de piedres llevantaes ("Crómlech"). Les ufriendes mezclabense nel túmulu y al llau de los cuerpos enterraos.

## Referencies

## Enllaces esternos
*Dólmenes y megalitos del mundu
Escudu d'Ayer

L**'escudu d'[[Ayer]]**, conceyu asturianu, ye un escudu dividíu en cuatro partes o cuarteles.

Nel primeru d'ellos, el d'enriba a la izquierda, vense tres castiellos d'oru que faen referencia a los qu'en tiempos pasaos hubo nel conceyu: los de Peḷḷuno, Soto y El Pino.

Nel segundu, enriba a la derecha, tán representaes les armes de los Quirós per aciu de dos llaves, seis lunetes puestos de tres en tres y tres flores de lis d'oru.

El terceru, abaxo a la izquierda, ta dedicáu a les armes de los Solís, siendo un sol d'oru sobre fondu de gules.

Por último, nel cuartu, abaxo a la derecha, ye pa les armes de les families Castañón y Nembra. Vese una castañal de la que sal un brazu armáu con un calderu colgando d'él.

Nel centru de los cuarteles ta la Cruz de la Victoria n'oru y piedres precioses.

Rematando'l conxuntu alcuéntrase la corona real, yá que'l conceyu foi realengu de Doña Urraca "l'asturiana", reina de Navarra, d'Asturies, y Señora d'Ayer.

## Ver tamién
*Escudos d'Asturies

## Referencies

## Enllaces esternos
Forquetu

Un **forquetu** ye una armadura que se pon delantre nel carru p'aumentar la so capacidá al tresportar la yerba.

En dalgunes zones d'Asturies la pallabra forquetu tamién tien estos sinónimos: **forcáu**, **forquéu**, **furquitu**, etc.

## Referencies

## Enllaces esternos
Fisioloxía

La **fisioloxía** (del griegu: *physis*, natura, y *logos*, conocencia, estudiu) ye la ciencia biolóxica qu'estudia les funciones de los seres orgánicos. 

Esta forma d'estudiu qu'axunta les carauterístiques de les matemátiques, la física y la química, dando xacíu a aquelles interaiciones de los elementos básicos d'un ser vivu col so alrodiu y desplicando'l *por qué* de cada estremada situación en que se puen alcontrar estos elementos. Igualmente básase en conceutos non tan rellacionaos colos seres vivos como puen ser lleis termodinámiques, de lletricidá, gravitatories, ya eso.

Pa que la fisioloxía puea desendolcase faen falta conocencies mesmo a nivel de partícules como del organismu nel so conxuntu interaicionando col mediu. Toles teoríes en fisioloxía cumplen un mesmu oxetivu, facer entendibles aquellos procesos y funciones del ser vivu y tolos sos elementos en tolos sos niveles.

Según el tipu d'organismu vivu, podemos estremar dos grandes grupos:

* Fisioloxía animal y dientro d'esta la fisioloxía humana
* Fisioloxía vexetal

La fisioloxía tien varies rames: Fisioloxía celular, de texíos, de muérganos, veterinaria o animal, humana y comparada.

## Referencies

## Enllaces esternos
Bandera d'Ayer

La **bandera municipal d'Ayer** (Asturies) ye rectangular, de proporciones 2:3 (anchu:llargu). Una llinia blanca que recuerda los montes nevaos del conceyu divide la parte superior, collorada (Pantone 485), de la parte inferior, verde (Pantone 354). Sobre'l fondu colloráu hai un sol figuráu mariellu (Pantone 116), y sobre'l fondu verde, tres castiellos mariellos (Pantone 116). La bandera adoptada nel plenu municipal del día 27 de xunetu de 2006 foi la ganadora d'un concursu d'idees abiertu a tolos ciudadanos convocáu pola casa'l conceyu.

## Ver tamién
* Escudu d'Ayer
* Banderes d'Asturies

## Referencies

## Enllaces esternos
Fisioloxía vexetal

En botánica, la **[[fisioloxía]] vexetal** ye l'estudiu del funcionamientu de los muérganos ya texíos vexetales de les plantes.

El campu de trabayu d'esta disciplina, venceyada a la bioquímica y la bioloxía molecular, ye perdiversu, centrándose cimeramente en:
*la nutrición, n'especial l'absorción d'elementos minerales y les fonciones de síntesis.
*la fotosíntesis, 
*la respiración y trespiración, 
*el crecimientu y desendolque vexetativu, 
*la reproducción vexetativa o sexuada.

Los fenómenos relativos a la herencia constitúin una parte tan importante de la fisioloxía que llegó a formar una disciplina independiente, la xenética.

Julius von Sachs xunificó estos estudios fisiolóxicos fusionándolos como disciplina. El so *Lehrbuch der Botanik* foi consideráu la biblia nos sos tiempos. 

## Bibliografía
* Frank B. Salisbury, Cleon W. Ross *Plant physiology* Wadsworth, 1992. - ISBN 0534151620 undergraduate textbook in plant physiology
* Lambers, H. *Plant physiological ecology* Springer-Verlag New York 1998. ISBN 0387983260
* Larcher, W. (2001) *Physiological plant ecology* 4th ed. Springer ISBN 3540435166
* Duane Isely, "Julius von Sachs" in *One Hundred and One Botanists* Iowa State University Press, Ames, pp 216-219, ISBN 0813824982

## Referencies

## Enllaces esternos
*Estudios de la fisioloxía de plantes
*Base de Datos de Fisioloxía Vexetal
Xenética

La **xenética** (del griegu «γεννώ», *genno*, asoleyar) ye la ciencia qu'estudia los xenes, l'heriedu y la variación de los organismos. El términu "xenética" foi propuestu pa describir l'estudiu de l'heriedu y la ciencia de la variación pol prominente científicu británicu William Bateson nuna carta personal a Adam Sedgwick fechada'l 18 d'abril de 1905. Bateson emplegó públicamente'l términu "xenética" per primer vez na Tercera Conferencia Internacional de Xenética (Londres, Inglaterra) en 1906.

L'heriedu y la variación constitúin la bas de la xenética.
Na prehistoria, los seres humanos aplicaron les sos intuiciones sobre los mecanismos de l'heriedu a la domesticación y meyora de plantes y animales. Na investigación moderna, la Xenética proporciona ferramientes importantes pa la investigación de la fonción de xenes particulares, como l'analís d'interacciones xenétiques. Nos organismos, la información xenética xeneralmente reside nos cromosomes, onde ta almacenada na secuencia de molécules d'ácidu desoxirribonucleicu (ADN). 

Los xenes contienen la información afayadiza pa determinar la secuencia d'aminoácidos de les proteínes. Éstes, a la so vez, desempeñen una fonción importante nel determín del fenotipu final, o apariencia física, del organismu. Nos organismos diploides, un alelu dominante nún de los cromosomes homólogos amazcara la espresión d'un alelu recesivu nel otru.

Na xerga de los xenéticos, el verbu *codificar* úsase frecuentemente pa significar qu'un xen contién les instrucciones pa sintetizar una proteína particular, como na fras *el xen codifica una proteína*. Agora sabemos que'l conceutu "un xen, una proteína" ye simplista y qu'un mesmu xen pue a vegaes dar llugar a múltiples productos, dependiendo de cómo se regula la so trescripción xenética y la so torna xenética.

La Xenética determina bona parte (anque non totalmente) de l'apariencia de los organismos, incluyendo a los seres humanos. Les diferencies nel ambiente y otros factores aleatorios son tamién responsables en parte. Los ximielgos idénticos (o monocigóticos), que son clones que resulten de la división del embrión, tienen el mesmu ADN pero estremaes personalidaes y güelles dautilares.

## Referencies

## Enllaces esternos
Frixuelu

El **frixuelu** o **fayuelu (frisuelu o jisuelu** en Cantabria) ye un postre asturianu, cántabru y llionés fechu a base de farina, lleche y güevos. Ye típicu del Antroxu y de les Comadres, anque tamién se come cualquier día del añu.

## Ingredientes
1/2 llitru lleche, 4 güevos, farina, sal y zucre

## Preparación
Nun concu échase la farina, los güevos y el sal, amestándolo too a midida que se va añadiendo la lleche pasu ente pasu, y asina ensin aparar hasta que tolos ingredientes tean bien amestaos y nun queden grumos.

Consiguío esto, untamos un sartén con manteiga o con un migayu aceite, y cuando tea bien caliente échase daqué de pastia, la xusta pa que cubra la superficie del sartén con una capa bien fina, y déxase que cuaye y se dore. Dámos-y la vuelta y dorámoslu pel otru llau.

Sobre la superficie d'un platu espolvoreamos una cuyarada de zucre y ponemos el primer frixuelu; sobre ésti échase otra cuyarada de zucre y otru frixuelu... y asina hasta'l final.

## Degustación
La forma tradicional de comelos ye endolcándolos, y ye aconseyable que tean calientes, puen rellenase de miel o mermelaes.

## Variantes
Dada la consistencia de los mesmos y la forma en que suelen comese, puen rellenase de miel, nata, crema, o la más tradicional, de compota de mazana, o chocolate fundíu.

El frixuelu ye tamién un postre típicu de la cocina llionesa -anque equí tamién se conoz col nome de frigüelu-, y amás de la típica forma de cocinalu esiste otra propia del centru de Lleón -zona del Alfoz- que se noma frigüelu de sarten. Anque la receta nun cambea si lu fai'l xeitu de cocinalu, yá que se frixi en muncho aceite y formando pequeñas bolas.
Otra variedá llionesa del frixuelu ye la fiyuela, que sustitui'l lleche por sangre y añade prunes y mazanes o uves pases.

También en Lleón cambea la dómina, que s'esparde pa tol añu, y la socioloxía de la comida yá que s'acompaña comu típica merienda con lleche y café o chocolate; y non con bébores alcohóliques.

## Referencies

## Enllaces esternos
Casadiella

Les **casadielles** son un dulce típicu asturianu.

## Carauterístiques
Trátase d'una especie d'empanada ellaborada con una masa de fariña de trigu arumao con anís en xeneral, a la que se rellena de nueces y/o ablanes, zucre y posteriormente fríese. Al sirvir espolvoréxase la so superficie de zucre. Suel sirvise como postre.

La forma ye una especie de cañutu de 10 cm de llargo aproximao colos cabos zarraos pa que nun se salga'l conteníu del so interior, anque hai variantes nes que la forma ye de media lluna.

## Ellaboración
Pártense les nueces y muélense. Mídese taza y media de nuez molío y amiéstase-y media d'azucre y una copa d'anís; si se quier, pue ponese-y poner tamién daqué de vinu blanco o coñac, o un poco de mantega y miel en llugar d'azucre, como asina se preparaben antiguamente.

Prepárase la pasta, meciendo en una fonte la mantega partío en trozos, l'aceite, agua y vinu blanco, una cuyaradina de sal y un chorrín de llimón o vinagre; mestúrase tou bien y va amestándose fariña mecío con una cuyaradina de lleldu hasta formar una pasta que nun se pegue a les manes. Esta pasta, como l'hoxaldre, trabayaráse lo imprescindible, pos de lo contrario quedaría correoso.

Estiéndese la masa cola ayuda del rollu enfarináu, dos o trés veces, y dempués se-y da un reposu, nun llugar frescu o na nevera, per una hora. Pasáu'l tiempu, cúrtiense trozos d'esta pasta, estiéndese hasta dexalo bien fino, y se van rellenando, formando casadielles, zarrando bien los bordes pa que nun salga'l rellenu de nuez.

Darréu van friéndose n'aceite abondoso, pero non mui caliente, pa que la pasta se fría bien y nun quede crudo per dientro. Ya doraes, van colocándose nun papel d'estraza pa qu'absuerba l'escesu d'aceite que puedan tener; de siguío, rebócense con azucre pasándoles a una fonte.

## Ver tamién
* Gastronomía d'Asturies
* Cannoli - Pastel sicilianu de masa asemeyao pero de forma cilíndrica.

## Referencies

## Enllaces esternos
Frank Lampard

**Frank James Lampard Jr**  ye un futbolista inglés. Fíu del futbolista Frank Lampard Sr y la so esposa Pat, sobrín del entrenador del Portsmouth Harry Redknapp y primu del futbolista Jamie Redknapp. Xuega de mediocampista ofensivu y el so primer equipu foi West Ham United. Tien una fía, Luna Patricia Coco Lampard, nacida'l 22 d'agostu de 2005 n'Inglaterra, cola so novia Elen Rives.

## Clubes

## Seleición nacional
Ye internacional cola Seleición nacional de fútbol d'Inglaterra 38 vegaes y marcó 10 goles.

## Estadístiques

### Clubes




* (*) Premier League, Football League Second Division.

### Seleición nacional

Estadístiques de Frank Lampard en la Seleición Nacional



### Resume estadísticu

Estadístiques hasta'l 23 d'abril de 2011.

## Palmarés

### Campeonatos nacionales

### Copes internacionales

### Distinciones individuales

## Referencies

## Bibliografía
* 
* 
* 

## Enllaces esternos
Bádminton

El **bádminton** ye un deporte de raqueta pa dos xugadores (singles) o dos pareyes (dobles). Ye consideráu unu de los deportes más cansaos y el deporte de raqueta más rápidu: un remate o *smash* pue llegar a coyer una velocidá de más de 300 km/h.

Los máximos dominadores son los países asiáticos, tales como China, Indonesia, Malasia o Corea, onde ye unu de los deportes nacionales. N'Europa sólo Dinamarca s'alcuentra al mesmu nivel.

## Referencies

## Enllaces esternos
Parades

**Parades** ye un llugar de la parroquia de Biedes, nel conceyu asturianu de Les Regueres.

Alcuéntrase a 6 km de la capital del conceyu, a una altura de 190 m sobre'l nivel del mar. Tien una población de .

Dempués de cuasi un sieglu, los vecinos recuperaron en 1994 la romería del Espíritu Santu, que se celebra'l primer domingu d'ochobre.

## Sitios

## Referencies

## Enllaces esternos
Hōryū-ji

**Hōryū-ji 法隆寺** (lliteralmente *Templu de la Llei Floresciente*) ye un templu budista asitiáu n'Ikaruga, prefeutura de Nara, Xapón. El so nome completu ye **Hōryū Gakumonji 法隆学問寺** (lliteralmente *Templu de la Enseñanza de la Llei Floresciente*), debíu a qu'esti sitiu sirve como un monesteriu. El templu ye perconocíu por poseer les edificaciones de maera más antigües nel mundu.  
 Debíu a que tien los templos más antiguos y más importantes, Hōryū-ji ye'l templu más veneráu en Xapón.

En 1993, Hōryū-ji foi nomáu como un Patrimoniu de la Humanidá de la UNESCO y el gobiernu xaponés nomólu como una Ayalga Nacional.

## Referencies
Indiaca

L**'indiaca** ye tanto un ciertu xuegu d'equipu d'orixe sudamericanu, como l'elementu cimeru utilizáu nel mesmu. El xuegu indiaca guarda cierta rellación col voleibol y el bádminton, al xugase, como éstos, nun tarrén de xuegu dixebráu por una rede. L'elementu principal del xuegu ye la pelota d'indiaca, o simplemente indiaca, que se golpia cola mano. La popularidá del indiaca como xuegu de tiempu llibre xorrez constantemente en dellos países europeos como Alemaña. Amás de como xuegu, l'indiaca prautícase tamién como deporte, xugándose n'Alemaña en tres federaciones estremaes.

El 26 de mayu del añu 2000 fúndase una federación mundial en Berlín que recibió'l nome d'Asociación Internacional d'Indiaca (IIA). Esta federación propúnxose como oxetivu estandarizar les estremaes formes del xuegu y desendolcar torneos internacionales de la disciplina. Les mayores federaciones nacionales del deporte alcuentrense n'Alemaña y Xapón, pero tamién son miembros de la IIA Suiza, Estonia, Eslovaquia, Brasil y Luxemburgu. N'Agostu del 2001 desendolcóse n'Estonia'l primer campeonatu mundial d'indiaca, siendo esti mesmu país sede del segundu campeonatu'l 2006.

Suelse aceutar que l'indiaca tien el so orixe nos indíxenes de Sudamérica. Ellí'l xuegu esisti como tal dende dellos cientos d'años, como xuegu prauticáu pol pueblu. En 1936 el profesor alemán de deporte Karlhans Krohn, demientres un paséu per Copacabana, columbró a los xóvenes xugando "Peteka" ya introduxolu n'Alemaña. Darréu Heinz Karl Kraus trató de xuntar los innumberables clubes alemanes dientro d'una sola federación, la Lliga Alemana de Ximnasia (DTB).

## Regles

Xuegase nun campu de 16 x 6,10 m de tamañu, el cualu ta dixebráu en dos metaes pal usu de los dos equipos rivales. L'altor de la rede ye variatible y depende de la edá y sexu de los participantes, variando ente los 2 y los 2,35 m. Los equipos compónense de cinco xugadores na cancha más un máximu de cinco xugadores soplentes.

La pilota ponse en xuegu al traviés d'un saque, nel cual el xugador asitiáu atrás a la drecha golpia cola mano la pilota pa que pase la rede. Ca equipo pue golpiar un máximu de tres vegaes la pilota ente ellos (namái se permite l'usu de la mano o del antebrazu) enantes de tener que trespasar de nuevu la pilota a la metá del equipu contrariu ensin que toque'l suelu. Si un equipu falla, l'equipu rival recibe un puntu y el drechu al saque. Cuando se produz el camudamientu de saque d'un equipu al otru, los xugadores d'esti últimu han camudar de posición rotando nel sentíu de les manecíes del reló.

El primer equipu que llegue a 25 puntos, con al menos una diferencia de dos con respeutu al rival, gana un set. L'equipu vence cuando s'algamen dos o tres sets (dependiendo de si xueguen al meyor de tres o al meyor de cinco).

## Referencies

## Enllaces esternos
La Fuga

**La Fuga** ye una banda de rock española de Reinosa (Cantabria) formada en xunetu de 1996.

## Historia
Nel mes de setiembre de 1996, la banda formada entonces por Edu (batería), Rulo (guitarra y voz), Fito (guitarra solista y voz) e Iñaki (baxu), entamó a dar los sos primeros conciertos en Reinosa y otros llugares de Cantabria incluyendo temes de otros grupos de rock nacionales, como Platero y Tú o Extremoduro.

En xunetu de 1997 grabaron so maqueta "El camino" sin disponer demasiaos recursos téunicos, a pesar de ello, consiguieron grandes ventes. Tras los buenos resultados de so maqueta decidieron grabar so primer discu llamáu "Mira".

Na grabación de esti primer discu se incorpora Nando como guitarra solista sustituyendo a Fito, que decidió abandonar el grupu por motivos de trabayu que le impedían compaxinarlu con sos aficiones musicales. Con esti primer discu "La Fuga" realiza so primera xira per varies provincies españolas.

Nel añu 1998 Fito participa col grupu en calidad de invitáu n' un conciertu benéficu organizáu pola banda, que quedó grabáu nel discu "Un juguete por Navidad", y nel que decide regresar a la formación campurriana, produciéndose cambios na estructura de la banda: Nando como guitarra solista, Edu a la batería, Rulo a voz, Fito guitarra y voz y por últimu Iñaki al baxu, aunque meses después decide abandonar el quintetu per diferencies con sos compañeros, quedando determiná la formación actual del grupu.

Nel añu 2000 grabaron "A golpes de Rock and Roll", producíu por ellos mesmos, y mientres se encontraben de xira se les presentó la oportunidá de firmar un contratu con EDG Music para grabar un añu después "A las doce", discu col que consolidaron so estilu.

En 2003 llegaron a un acuerdu con DRO East West pa publicar sos siguientes discos, y grabaron "Calles de Papel", grabáu en Navarra, y que incluía un videu con semeyes de la xira de 2002. Grabaron tamién el videoclip del primer single del discu, "En Vela"; y comenzaron la xira "Calles de Papel Tour" que les llevó a los escenarios de todo el país, pa acabar en Les Ventes teloneando a Fito y Fitipaldis. Fito Cabrales collaboró en la canción "Sueños de papel".

En marzu de 2005 salió a la calle "Negociando Gasolina", col que se dieron a conocer al gran públicu col primer single "Buscando en la Basura". La canción "Gigante" ye un homenaxe a Fito Cabrales.

## Discografía
**El Camino (Maqueta)* (1997) 
**Mira* (1998) 
**Un Juguete Por Navidad (Edición llimitada)* (1999) 
**A Golpes De Rock & Roll* (2000) 
**A Las Doce* (2001) 
**Calles De Papel* (2003) 
**Negociando Gasolina* (2005) 
**La Fuga en Directo (Conciertos na sala Aqualung de Madrid)* (2006) 
**Nubes Y Claros (Direutu acústicu)* (2006)

## Referencies
Democracia

**Democracia**  ye un sistema d'organización política nel que'l poder reside nel pueblu.

En sentíu estriutu democracia foi una forma de gobiernu del Estáu na cuala les decisiones coleutives son adoptaes pol pueblu per aciu de mecanismos de participación direuta o indireuta que-y confieren llexitimidá. En sentíu menor democracia ye una forma de convivencia social na que tolos sos habitantes son llibres ya iguales énte la llei y les rellaciones sociales afítense d'alcuerdu a mecanismos contrautuales.

Hai democracia direuta cuando la decisión ye adoutada direutamente polos miembros del pueblu. Hai democracia representativa cuando la decisión ye adoutada por persones reconocíes pol pueblu como los sos representantes.

## Referencies

## Ver tamién
* Día Internacional de la Democracia
* Forma de gobiernu
Contratu

Un **contratu** defínese como un alcuerdu llegal que nun se pue francir. 

Ye un actu xurídicu priváu, oral o escritu, ente partes que s'obliguen sobre materia o cosa determinada, y que puen ser compelíes pal so cumplimientu. Esti alcuerdu de voluntaes xenera derechos y obligaciones a les partes.

Ye un actu xurídicu bilateral o multillateral, porque intervienen dos o más persones (a diferencia de los actos xurídicos unillaterales en qu'intervién una sola persona), y que tien por finalidá crear derechos y obligaciones (a diferencia d'otros actos xurídicos que tán destinaos a remocicar o estinguir derechos y obligaciones, como les convenciones).

Tamién se denoma **contratu**'l cartafueyu que recueye les condiciones d'esti actu xurídicu.

## Referencies

## Enllaces esternos
Artes escéniques

Les **artes escéniques** son l'estudiu y la práutica de toa forma d'espresión capaz d'inscribirse nel universu del teatru, la danza y la música; ansí como l'espectáculu y la organización espacial. 

Nomamos **edificiu teatral** o **sala d'espeutáculos** a aquel espaciu arquiteutónicu construyíu especialmente pa realizar nél cualesquier triba d'espeutáculu en direutu, yá seya **teatru** (drama), **danza**, música o asemeyao. 

Esti espaciu, aparte de notables diferencies producíes polos estremaos conceutos que del teatru se tevo a lo llargo la historia, caltién inalterable una cierta disposición d'ámbitos dependiendo de l'emplegu que d'ellos se faiga. Referímonos a aquelles zones que van abellugar los dos elementos esenciales pa que'l fechu teatral se produza: los actores y el públicu. Caún de dichos elementos, necesita del so propiu espaciu, desllindáu ya priváu, pa desendolcar cola mayor comodidá posible l'actividá pa la que ta destináu.

## Referencies

## Enllaces esternos
Drama

El **drama** ye la forma de presentación d'aiciones al traviés de la so representación por actores y per aciu del diálogu. El tonu de la obra dramática pue ser tantu tráxicu como cómicu.

Básicamente, esta definición coincide col conceutu qu'anguaño tenemos de teatru, anque esiste una tendencia a considerar dramáticu únicamente a tolo qu'incluya elementos tráxicos, especialmente cuando se da'l nomáu "final tráxicu". Poro, una tendencia xeneralizada apuesta a identificar, per un llau, al **drama** como xéneru lliterariu (el testu) y, per otru, al teatru como'l fenómenu de puesta n'escena del propiu testu dramáticu; pos, según esta posición, el testu dramáticu nun ye teatru hasta que se lleva a escena pa ser vistu pol públicu.

## Referencies

## Enllaces esternos
Panafricanismu

El **panafricanismu** o **pan-africanismu** ye un movimientu políticu, filosóficu ya social que busca promover y fortalecer los llazos de solidaridá ente toles xentes descendientes d'africanos. Basáu na conciencia d'un orixe común que se remonta al comerciu atlánticu d'esclavos, el movimientu espárdese per fuera d'África, y tien un sofitu importante na comunidá afroamericana caribeña y de los Estaos Xuníos. Básase na creyencia en que la xunidá ye fundamental pal progresu económicu, social y políticu de la comunidá negra, y busca axuntar a toles persones descendientes d'africanos, que'l destín de so ta entrellazáu- Podía definise como *la creyencia en que los africanos, neto nel continente africanu que na diáspora, nun comparten namái una historia común, sinón tamién un destín común*.

La Organización pa la Xunidá Africana (anguaño Xunión Africana) establecióse en 1963 pa salvaguardar la soberanía ya la integridá territorial de los sos miembros, y pa promover les sos rellaciones internacionales dientru del marcu de les Naciones Xuníes. La Comisión de la Xunión Africana tien la so sede n'Adís Abeba, y el parllamentu panafricanu asítiase en Johannesburgu.

## Referencies
Rellaciones internacionales

**Rellaciones Internacionales**, disciplina académica y campu de política pública empobinada haza les rellaciones d'Estaos ente sí mesmos y con otres unidaes que compongan el sistema internacional, incluyendo les organizaciones internacionales, les organizaciones non gubernamentales y les corporaciones multinacionales. Ye un campu altamente interdisciplinariu, yá qu'involucra a varies estayes d'estudiu, tales como ciencia política, economía, historia y xeografía, ente otres. Amás, n'años recientes, los estudiosos y prauticantes de Rellaciones Internacionales venceyaron nuevos temes a la disciplina, talos como'l mediu ambiente, la bioloxía y la informática.

## Referencies

## Enllaces esternos
L'Habana

**L'Habana**, antiguamente **San Cristóbal de L'Habana**, ye la capital de la República de Cuba y de la provincia Ciudá de L'Habana, ye amás la urbe más poblada del Caribe (2.201.610 millones d'habitantes). Foi fundada pol conquistador español Diego Velázquez de Cuéllar nel añu de 1515 y el so centru históricu, L'Habana Vieya, ye consideráu Patrimoniu de la Humanidá pola UNESCO.

## Historia

Na Plaza d'Armes, que foi na dómina colonial el centru de la vida oficial y pública de la Ciudá de L'Habana, álzase un monumentu llamáu "El Templete". Na so columna conmemorativa hai una inscripción en llatín, casi borrada, que se pue traducir como vien darréu:

La inscripción da fe de que nesi llugar hebo una ceiba y que baxo la so sombra entamóse la primera misa y el Cabildu recibió la guarda y custodia de los fueros y privilexos de la villa de L'Habana, según vezu de les lleis de Castilla. La columna conmemorativa de la fundación de la ciudá foi erixida pol gobernador don Francisco Cagigal de la Vega en 1754, cuando la ceiba nun se pudo caltener más.

Pero enantes de la fundación de L'Habana, nel so asitiamientu actual, la ciudá tuvo, ente 1514 y 1519, polo menos dos asentamientos estremaos: el de 1514, que nún de los primeros mapes de Cuba, el de Paolo Forlano de 1564, asitia la villa na desembocadura del ríu Onicaxinal, na costa sur de Cuba: otru asentamientu en La Chorrera, que ta güei nel barriu de Puentes Grandes, xunto al ríu Almendrales, que los indios llamaben Casiguaguas, onde los fundadores trataron de represar les agües, conservándose anguaño les muries de contención d'esta obra hidráulica, la más antigua del Caribe.

## Ver tamién
* Puertu de L'Habana

## Referencies

## Enllaces esternos
Aire

Denómase **aire** a la combinación de gases que forma l'atmósfera terrestre, suxetos alredor de la Tierra pola fuercia de la gravedá. L'aire ye esencial pa la vida nel planeta, ye particularmente delicáu y ta compuestu en proporciones llixeramente variables por sustancies tales como'l nitróxenu (78%), osíxenu (21%), vapor d'agua (variable ente 0-7%), ozonu, dióxidu de carbonu, hidróxenu y dellos gases nobles como'l criptón o l'argón.

## Referencies

## Enllaces esternos
Gas

El **gas** ye un estáu d'agregación de la materia nel cual les fuercies interatómiques o intermoleculares d'una sustancia son tan pequeñes que nun adouta nin forma un volume fixu, tendiendo a espardise tolo posible pa ocupar tol volume del recipiente que la contién.

## Referencies
Frangüesu

**Frangüesu** pue referise a:

* la especie *[[Gypaetus barbatus]]*;
* la especie *[[Neophron percnopterus]]*, tamién llamada zapiquera o aveblanca.
Imperiu de Malí

L**'Imperiu de Malí** (1235-1546) foi l'estáu medieval gobernáu polos Mandingos, pueblu Mandé d'África occidental. L'imperiu foi fundáu por Sundiata Keita y algamó gran prestixu esterior polo avanzáu de les sos formes de gobiernu (amenorgando la esclavitú, por exemplu) y pol bon xacíu nes sos rellaciones diplomátiques (afondando nes víes comerciales con árabes y, más alantre, colos portugueses). El prestixu del imperiu algamó la so mayor reconocencia embaxo el mandatu de Kankan Musa I. 

La influyencia del imperiu foi perfonda nel África Occidental, cola espansión de la so llingua, lleis y costumes al llargu del Ríu Níxer, al tiempu que introduz na rexón la cultura árabe del momentu.

## Referencies

## Enllaces esternos
Rublu

Col nome de **Rublu** podemos referinos a delles divises:

*Rublu rusu, emplegáu na Federación Rusa.
*Rublu bielorrusu, emplegáu en Bielorrusia
*Rublu de Transnistria, emplegáu na autoproclamada República de Transnistria, dixebrada dafechu de Moldavia.
Rublu rusu

El **rublu rusu** (en rusu *рубль*, *rubl*) ye la unidá monetaria que tien anguaño la Federación Rusa. Foi tamién la moneda oficial na Xunión Soviética y nel Imperiu Rusu.

## Ver tamién
*Rublu

## Referencies

## Enllaces esternos

* Rublu rusu (billetes) na Federación Rusa y na Xunión Soviética
Pa'anga

El **pa'anga** (o Dólar tonganu) ye la moneda del Reinu de Tonga. Ye xestionada pol Bancu de la Reserva Nacional de Tonga (*Pangike Pule Fakafonua 'o Tonga*) en Nuku'alofa. 

Un pa'anga equival a cien seniti. El so códigu ISO ye `TOP` y l'abreviación más emplegada ye T$ (¢ pal seniti). El pa'anga suel usase como n'inglés el dólar y el seniti como céntimu.

En mayu de 2005, 1€ equivalía aproximadamente a 2,41T$.

## Referencies

## Enllaces esternos
Nuku'Alofa

**Nuku'Alofa** ye la capital de Tonga. Alcuéntrase na costa norte de la islla d'Amsterdam (*Tongatapu*). Tien una población de , cerca d'un cuartu de la población del país. El palaciu real y tolos edificios del gobiernu alcuentrense en Nuku'alofa.

## Referencies

## Enllaces esternos
Teocracia

Del Griegu Teos τεοσ(Dios) y Cracia χρατοσ (Gobiernu). Una **teocracia** ye una forma de gobiernu na que los líderes gubernamentales coinciden colos líderes de la relixón dominante, y les polítiques gubernamentales son idéntiques o tán perinfluyenciaes polos entamos de la relixón dominante; normalmente'l gobiernu afirma gobernar en nome de Dios o d'una fuercia superior, tal como especifica la relixón llocal. 

## Tipos
El sistema teocráticu más antiguu conocíu ta conteníu nos llibros de Moisés que contienen les Lleis dictaes por Dios. Esisten otros tipos de teocracies o pseudoteocracies. Un exemplu ye'l cesaropapismu, nel que'l poder ye compartíu ente un líder secular (un emperador, un César) y un líder relixosu (un papa). La teocracia tamién pue ser exercida direutamente pol cleru (como ocurre n'Irán) o indireutamente (como al traviés del derechu divín de los reis).

Esta forma de gobiernu foi sofitada pol reformista Xuan Calvin.

Ente les teocracies d'anguaño alcuéntrense Arabia Saudita y el Vaticanu.

## Ver tamién
* Monarquía constitucional
* Oligarquía
* Agustinismu políticu
Agustinismu políticu

L**'agustinismu políticu** ye'l nome col que se suel identificar la ideoloxía que ta tres la teocracia medieval, plantegamientu políticu que tien detrás l'asimesmu agustinista conceición providencialista de la Historia. El testu cimeru pa caltriar esta ideoloxía ye *[[Civitate Dei]]* (la ciudá de Dios), d'Agustín d'Hipona.

## Ver tamién
*Plenitudu potestatis
*Teocracia
*Dos espaes
*Dominium mundi

## Referencies

## Enllaces esternos
Marxismo-leninismu

**Marxismo-Leninismu** ye un términu emplegáu p'aludir a varies rames estremaes (ya inclusive n'ocasiones opuestes) del pensamientu marxista:

* Estriutamente, *Marxismo-Leninismu* refierse a la versión de la teoría marxista desendolcada por Vladimir Ilich Ulianov (Lenin); ver Leninismu.
* León Trotski y los sos siguidores dicen defender l'auténticu *Marxismo-Leninismu*; ver Trosquismu.
* Josif Stalin y los sos siguidores opinen que la teoría y práutica siguida na Xunión Soviética dende 1917 hasta 1953 representa'l *Marxismo-Leninismu*; ver Estalinismu.
* Mao Tse-tung y los sos partidarios (y, en xeneral, los partidarios de la República Popular China) tamién reclamen el términu *Marxismo-Leninismu* como propiu; ver Maoísmu.

## Referencies

## Enllaces esternos
Dos espaes

La doctrina de les **Dos Espaes** ye'l nome col que se conoz la teoría de la supremacía del poder espiritual (el Papa) sobre'l temporal (l'emperador), y que pue remontase a fines del sieglu V, na que la defín el papa Xelasiu I na so carta al emperador d'Oriente Anastasiu I.

## Ver tamién
*Xelasiu I
*Agustinismu políticu
*Teocracia
*Cesaropapismu
*Dominium mundi

## Referencies

## Enllaces esternos
Drechu d'autodetermín

El **drechu de llibre determín de los pueblos** o **drechu d'autodetermín** ye'l drechu d'un pueblu a dicidir les sos formes propies de gobiernu, persiguir el so desendolque económicu, social ya cultural y encadarmáse llibremente, ensin inxerencies esternes y d'alcuerdu col entamu d'igualdá. El llibre determín ye un entamu cimeru de Derechu internacional públicu y un drechu inalienable de los pueblos, que xenera obligaciones *[[erga omnes]]* pa los Estaos. El Comité de Drechos Humanos punxo de manifiestu'l so calter fundamental, al siñalar que ye un prerrequisitu afayadizu pa la plena efeutividá de los derechos humanos individuales.

El llibre determín ta recoyíu en dellos de los cartafueyos internacionales más importantes, como la Carta de les Naciones Xuníes o los Pautos Internacionales de Drechos Humanos. Tamién una bayura resoluciones de l'Asamblea Xeneral de Naciones Xuníes faen referencia a esti entamu y desendólquenlu; como, por exemplu, les resoluciones 1514 (XV), 1541 (XV) ó 2625 (XXV).

El conceutu de llibre determín ta estrechamente venceyáu al de pueblos, un términu polémicu y que mos ufre un únicu significáu. De magar 1960, la definición de los pueblos coloniales como suxetos del llibre determín supunxo un alitu esencial pa la descolonización y collaboró nuna auténtica universalización de la sociedá internacional. La conceición occidental considera tamién pueblu al conxuntu d'habitantes de un Estáu unitariamente consideráu, mentanto que delles minoríes nacionales o pueblos indíxenes dientro d'Estaos autodefiniéronse como pueblos. Les sos vindicaciones amuesen un exemplu de la tensión ente'l drechu de llibre determín de los pueblos y la integridá territorial de los estaos.

## Referencies

## Enllaces esternos
Hippie

Los **"hippies"** (singular, **hippy** o **hippie**) foron parte del nomáu movimientu de contracultura de los años 1960. Adoutaben un mou de vida comunitariu o estilu de vida nómada, basáu nel amor y la paz al so mou d'actuar diariu, refugaben del nacionalismu y la Guerra de Vietnam, tomaben aspeutos de relixones como'l budismu, l'hinduismu, y tamién de les relixones de los indios norteamericanos. Taben en desalcuerdu con valores tradicionales de la clase media d'Estaos Xuníos. Ellos consideraben el paternalismu gubernamental, el militarismu, les corporaciones industriales y los valores sociales tradicionales como parte del *sistema*, que nun tenía llexitimidá.

Los hippies sofitábense nuna automarxinación que prauticaben de la sociedá, guetando tresformala nuna onde la paz y l'amor fueren valores más importantes. Esto fízolos oponese a gran parte de les doctrines, valires o costumes comúnmente aceutaes.

La moda y los valores hippies tuvieron un efectu esencial na cultura ya influyeron la música popular, televisión, cine, lliteratura y les artes. Dende la década de 1960, munches traces de la cultura hippie foron asimilaes pola cultura comercial. La relixón y la diversidá cultural que defendíen los hippies consiguieron gran aceutación, y la filosofía oriental y los conceutos espirituales llegaron a una gran audiencia. El legáu hippie puede reparase na cultura contemporáneo nuna miríada de formes —dende la comida saludable, hasta festivales de música, pasando por nuevos vezos sexuales, ya inclusive na revolución del ciberespaciu.

## Ver tamién
* Tribu urbana
* Contracultura

## Referencies

## Enllaces esternos
Poseur

El términu **poseur**, tamién conocíu como **poser** (poseru, postureru, toyacu, pegatina) ye utilizáu pa catalogar a aquelles persones qu'usen la estética y/o comportamientu de ciertos movimientos, grupos o tribus urbanes, escaeciendo dafechu la filosofía ya ideoloxíes propies del movimientu; normalmente namái col fin d'enllenar un vacíu mental, siguir una moda o poder autodefinise miembru de determinaos movimientos (exemplu: Tribus urbanes como los Punk, Heavy, Gótico, etc; o grupos como los Otaku.

## Ver tamién
*Wannabe
*Snob
Contracultura

La **contracultura** ye un movimientu social surdíu nos Estaos Xuníos na década de los 60, especialmente ente los mozos. Refuga los entamos sociales y moos de vida afitaos y propón valores ya igües estremaes: pacifismu, vida en comunes, torna a la Natura, esperimentación con drogues psicodéliques, amor llibre, espiritualidá oriental, consumu frugal. Nesti sen, pue falase tantu d'una ufiensiva escontra la cultura oficial como d'una "cultura a la escontra" que permanez (al menos nun primer momentu) al marxe'l mercáu y los medios de formación de mases, nel *[[underground]]*.

## Venceyaos
*Beatniks
*Hippies
*Punks
*Anarcopunk
*Hardcores
*Provo (movimientu)
*Yippies
*Situacionismu
*Goth

## Ver tamién
*Poseur
*Socioloxía
*Subcultura
*Tribu urbana
*Vanguardismu

## Referencies

## Enllaces esternos
Llista d'asteroides/43201–43300

*... | [[Llista d'asteroides/43101–43200|Previu]] | *'Llista d'asteroides*' | [[Llista d'asteroides/43301–43400|Siguiente]] | ...*

## Referencies

## Enllaces esternos